**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEGYVENAMŲJŲ PATALPŲ NUOMOS SUTARTIES PRATĘSIMO**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 5 dalimi, Plungės rajono savivaldybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo, patvirtinto Plungės rajono savivaldybės tarybos 2023 m. lapkričio 30 d. sprendimu Nr. T1-311, 52 punktu bei atsižvelgdama į UAB „Austolina“ 2023 m. lapkričio 29 d. raštą Nr. AG-7355, Plungės rajono savivaldybės taryba nusprendžia:

1. Pratęsti nuo 2024 m. vasario 5 d. iki 2025 m. vasario 5 d., bet ne ilgiau kaip iki pastato remonto darbų pradžios, Plungės rajono savivaldybei nuosavybės teise priklausančių negyvenamųjų patalpų pastate – Kultūros namuose (registro įrašo Nr. 44/1312617, pastato unikalus Nr. 6897-5008-9018, kadastrinių matavimų byloje Nr. 68/5632 pastatas pažymėtas 1C2p, bendras plotas 932,11 kv. m), pastatas yra Žarėnų g. 46, Žlibinų k., Plungės r.; patalpos pažymėtos indeksais: 1-3 (50,52 kv. m), 1-4 (23,07 kv. m), 1-5 (6,74 kv. m), 1-6 (5,37 kv. m), 1-7 (6,88 kv. m), 1-8 (7,89 kv. m), visas plotas – 100,47 kv. m, 2019 m. vasario 4 d. Savivaldybės turto nuomos sutartį Nr. BT6-02-10 su UAB „Austolina“, nustatant patalpų nuomos mokestį – 166,68 Eur.

2. Įgalioti Plungės rajono savivaldybės administracijos direktorių, o jo nesant –Administracijos direktoriaus pavaduotoją, pasirašyti papildomą susitarimą prie sprendimo 1 punkte nurodytos nuomos sutarties su UAB „Austolina“ pratęsimo.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NEGYVENAMŲJŲ PATALPŲ NUOMOS SUTARTIES PRATĘSIMO“**

2023 m. gruodžio 4 d.

Plungė

**1. Parengto sprendimo projekto tikslai, uždaviniai.** Pratęsti nuo 2024 m. vasario 5 d. iki 2025 m. vasario 5 d., bet ne ilgiau kaip iki pastato remonto darbų pradžios Plungės rajono savivaldybei nuosavybės teise priklausančių negyvenamųjų patalpų pastate – Kultūros namuose (registro įrašo Nr. 44/1312617, pastato unikalus Nr. 6897-5008-9018, kadastrinių matavimų byloje Nr. 68/5632 pastatas pažymėtas 1C2p, bendras plotas 932,11 kv. m), pastatas yra Žarėnų g. 46, Žlibinų k., Plungės r.; patalpos pažymėtos indeksais: 1-3 (50,52 kv. m), 1-4 (23,07 kv. m), 1-5 (6,74 kv. m), 1-6 (5,37 kv. m), 1-7 (6,88 kv. m), 1-8 (7,89 kv. m), visas plotas – 100,47 kv. m, 2019 m. vasario 4 d. Savivaldybės turto nuomos sutartį Nr. BT6-02-10 su UAB „Austolina“, nustatant patalpų nuomos mokestį – 166,68 Eur.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Plungės rajono savivaldybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašo, patvirtinto Plungės rajono savivaldybės tarybos 2023 m. lapkričio 30 d. sprendimu Nr. T1-311, 52 punktu, Administracija parengė sprendimo projektą dėl nuomos sutarties pratęsimo, nes patalpų nuomos terminas neviršija 10 metų, kaip nustatyta Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

**3. Kodėl būtina priimti sprendimą, kokių pozityvių rezultatų laukiama.** Savivaldybės ilgalaikis materialusis turtas išnuomojamas konkurso būdu, kurio metu buvo nustatytas terminas 5 metams. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta Lietuvos Respublikos civilinio kodekso nustatyta tvarka. Nuomos sutartis atnaujinama tomis pačiomis sąlygomis, jeigu nuompinigių dydis yra ne mažesnis nei atnaujinimo metu perskaičiuotas pagal Nuompinigių už savivaldybės ilgalaikio ir trumpalaikio materialiojo turto nuomą skaičiavimo taisykles.

**4. Lėšų poreikis ir finansavimo šaltiniai.** Lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Metinis nekilnojamojo turto nuompinigių dydis apskaičiuojamas pagal formulę:

N = V x Kv x Ki/T,

N = 208,23\*0,06\*1/15 = 0,83292 Eur/kub. m,

Mėnesinis nekilnojamojo turto vieno kubinio metro nuompinigių dydis apskaičiuojamas pagal formulę: Nmk = N/12; Nmk = 0,83292/12 = 0,06941 Eur/kub. m.

Perskaičiuojant nekilnojamojo turto vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio: N mėn. = 0,06941 x 3,10 = 0,22 Eur/kv. m.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** UAB „Austolina“ prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė