|  |  |  |  |  |  |  |
| --- | --- | --- | --- | --- | --- | --- |
| Herbas**PLUNGĖS RAJONO SAVIVALDYBĖS ADMINISTRACIJOS**  **STRATEGINIO PLANAVIMO IR INVESTICIJŲ SKYRIUS** | | | | | | |
| Savivaldybės tarybos kaimo reikalų komitetui |  | 2023-12-04 | Nr. |  |  |
| Į | Nr. |  |  |
|  |  |  |

**INFORMACIJA DĖL KOMITETO PLANINIO KLAUSIMO „Nuo lauko iki stalo. Trumposios maisto tiekimo grandinės. Poreikis, galimybės ir problemos“**

Plungės rajono savivaldybės vietos veiklos grupė (toliau - VVG) įgyvendina Plungės rajono savivaldybės vietos veiklos grupės 2014-2020 metų vietos plėtros strategiją (toliau-VPS).

VPS priemonės „Bendruomeninių ir kitų pelno nesiekiančių organizacijų verslo iniciatyvų kūrimosi skatinimas", veiklos srities **„Parama maisto tiekimo grandinės organizavimui ir žemės ūkio produktų perdirbimui"** vietos projektų paraiškų kvietimai teikti paraiškas buvo skelbti 4 kartus.

**I-asis** vietos projektų paraiškų rinkimo laikotarpis, kvietimo **Nr. 31**, buvo skelbiamas nuo 2021 m. birželio 4 d. iki 2021 m. rugpjūčio 3 d. Kvietimui suplanuota paramos suma - 129 654,00 Eur., didžiausia lėšų vietos projektui paramos suma negalėjo viršyti 64 827,00 Eur.

Buvo gauta viena VšĮ Vaikų ir jaunimo centro "Džiaugsmo slėnis" paraiška „Maisto tiekimo grandinės kūrimas – verslumo skatinimui Plungės rajone“ (prašoma paramos suma vietos projektui įgyvendinti - 64 827,00 Eur).

Bet paraiškų teikimas buvo pristabdytas, nes buvo tvirtinama nauja Finansavimo sąlygų redakcija.

**II-asis** vietos projektų paraiškų rinkimo laikotarpis, kvietimo **Nr. 32,** buvo skelbiamas nuo 2022 m. kovo 7 d. iki 2022 m. gegužės 6 d. Kvietimui suplanuota paramos suma išliko ta pati kaip ir kvietime Nr. 31, tai yra 129 654,00 Eur.. Didžiausia lėšų vietos projektui paramos suma negalėjo viršyti 64 827,00 Eur.

2022 m. balandžio 11 d. 15 val. Plungės rajono savivaldybės VVG biure buvo organizuojamas informacinis renginys, kurio tikslas - pristatyti Plungės rajono savivaldybės VVG Vietos plėtros strategijos priemonės „Bendruomeninių ir kitų pelno nesiekiančių organizacijų verslo iniciatyvų kūrimosi skatinimas", veiklos srities „Parama maisto tiekimo grandinės organizavimui ir žemės ūkio produktų perdirbimui" vietos projektų finansavimo sąlygas, atrankos kriterijus ir kitą aktualią informaciją.

**Pagal Kvietimą Nr. 32** buvo pateiktos 2 paraiškos: VšĮ Vaikų ir jaunimo centro "Džiaugsmo slėnis" projektas „Maisto tiekimo grandinės kūrimas – verslumo skatinimui Plungės rajone“ (64 827,00 Eur.) ir asociacijos „Klepščių medžiotojų būrelis“ projektas „Asociacijos „Klepščių medžiotojų būrelis“ žemės ūkio produktų rinkodara“ (64 000,00 Eur).

Projektą įgyvendina tik VŠĮ Vaikų ir jaunimo centras „Džiaugsmo slėnis“. Projekto tikslas - sukurti infrastruktūrą Plungės r. Eivydų km. žemės ūkio produktų rinkodaros veiklų vykdymui. Įgyvendinant projektą atliekami infrastruktūros sutvarkymo darbai – kelio tiesimas tarp sodo-daržo, virtuvės-kepyklėlės ir sandėliavimo patalpų bei automobilių stovėjimo aikštelės statyba, taip pat įsigyjamas traktorius lauko prekybos organizavimui, derliaus pervežimui bei įvairiems ūkio priežiūros darbams.

Įgyvendinus projektą bus vykdomos ekonomiškai atsiperkančios veiklos - užaugintų uogų ir vaisių bei daržovių surinkimas, pirminis paruošimas realizacijai, pardavimas tiesiogiai galutiniam vartotojui. Pareiškėjas iš vaisių, uogų bei daržo gėrybių gamins konditerijos gaminius ir saldumynus, prieskonių mišinius, ledus, šerbetus, limonadus, liofilizuotas daržoves ir uogas, padažus.

Projekto įgyvendinimo metu bus sukurtos 2 naujos darbo vietos (2 etatai) - ūkio darbuotojams. Viena darbo vieta pilno etato, dvi darbo vietos po 0,5 etato.

**III-asis** vietos projektų paraiškų rinkimo laikotarpis, kvietimo **Nr. 37,** buvo skelbiamas nuo 2023 m. gegužės 8 d. iki 2023 m. birželio 30 d. Kvietimui suplanuota paramos suma - 64 000,00 Eur.

2023 m. birželio 15 d. 16 val. Plungės rajono savivaldybės VVG biure vyko informacinis renginys, kurio tikslas supažindinti Vietos projektų teikėjus su higienos reikalavimais taikomais maisto produktų perdirbimui, pakavimui ir prekybai, aptarti vietos projektų finansavimo sąlygas, vietos projektų atrankos kriterijus ir kitą aktualią informaciją.

Pagal kvietimą Nr. 37 paraiškų nebuvo pateikta.

**IV-asis** vietos projektų paraiškų rinkimo laikotarpis, kvietimo **Nr. 38,** buvo skelbiamas nuo 2023 m. rugpjūčio 1 d. iki 2023 m. rugsėjo 29 d. Kvietimui suplanuota paramos suma - 64 000,00 Eur.

2023 m. rugpjūčio 25 d. 16 val. Plungės rajono savivaldybės VVG biure buvo organizuojamas informacinis renginys kurio metu interesantai galėjo sužinoti aktualią informaciją susijusią su projekto dokumentų rengimu bei teikimu. Renginyje dalyvavo 5 asmenys, bet du iš jų pasišalino ankščiau laiko, nes nebuvo aktualu, kadangi neatitiko pareiškėjo statuso.

Pagal kvietimą Nr. 38 paraiškų nebuvo pateikta.

2024 m. planuojama keisti VPS ir šią priemonę į „Privataus verslo sektoriaus ekonominio gyvybingumo skatinimas“. Kvietimas planuojamas 2024 m. sausio mėnesį.

2023 m. spalio 24 d. LR Žemės ūkio ministro įsakymu Nr. 3D-695 „Dėl vietos plėtros strategijų, kurioms skiriama parama pagal Lietuvos žemės ūkio ir kaimo plėtros 2023-2027 metų strateginio plano priemonę „Bendruomenių inicijuota vietos plėtra (Leader)“, sąrašo patvirtinimo“, patvirtinta Plungės rajono savivaldybės vietos veiklos grupės 2023-2027 metų vietos plėtros strategija „Įtraukus Plungės rajonas - vieta, kurioje rūpinamasi emocine ir materialine gyventojų gerove“.

Naujojoje VVG Strategijoje suplanuotos 4 priemonės:

1. Vietos vertybėmis pagrįsta, aplinkai draugiška, sveikatai palankaus poilsio ir (arba) veiklos plėtra (418 667,20 Eur, planuojamų projektų skaičius – 8 vnt.);

2. Sveiki, socialiai ir ekonomiškai atsakingi Plungės rajono gyventojai (200 000,00 Eur, planuojamų projektų skaičius – 2 vnt.);

3. Puoselėti tradicijas, sveiką gyvenseną ir tarpusavio ryšius (252 000,00 Eur, planuojamas projektų skaičius – 9 vnt.);

4. Vietos ištekliai pagrįsto smulkaus verslo kūrimas ir plėtra (250 000,00 Eur, planuojamų projektų skaičius – 5 vnt.).

Strategija pradedama įgyvendinti ir kvietimai teikti projektus planuojami nuo 2024 m. I ketv.

Strateginio planavimo ir investicijų skyriaus vedėja Žaneta Vaitkuvienė

Suderinta

Plungės rajono savivaldybės vietos veiklos grupės administracija

Tel. 8 448 55659, el. p. [dokumentai@plungesvvg.lt](mailto:dokumentai@plungesvvg.lt)